1. aprīlis

1. aprīlis ir gada 91. diena pēc Gregora kalendāra (92. diena garajā gadā). Līdz gada beigām ir atlikušas 274 dienas.

1. aprīlis ir gada otrā ceturkšņa pirmā diena un pirmā pusgada viduspunkts.

Vārda dienas 
Dagne, Dagnis

Notikumi 
 1826. gads — Semjuels Morijs (Samuel Morey) patentēja iekšdedzes dzinēju.
 1867. gads — Singapūra kļuva par Apvienotās Karalistes koloniju.
 1924. gads:
 Ādolfs Hitlers tika notiesāts ar pieciem gadiem cietumsoda par piedalīšanos Alus pučā.
 izveidoti Karaliskie Kanādas gaisa spēki.
 1937. gads — Adena kļuva par Apvienotās Karalistes koloniju.
 1939. gads — ģenerālisimuss Fransisko Franko paziņoja par Spānijas pilsoņu kara beigām, kad bija padevušies pēdējie republikāņu spēki.
 1945. gads — Otrais pasaules karš: ASV spēki, izceļoties Okinavā, uzsāka pēdējo kampaņu kara gaitā, sākās Okinavas kauja.
 1946. gads:
 7,8 baļļu stipra Aleutu salu zemestrīce izraisīja cunami, kas skāra Havaju salas, bojā gāja 159 cilvēki.
 dibināta Malajas Savienība.
 1948. gads:
 Fēru Salas ieguva autonomiju Dānijas sastāvā.
 Īrijas Brīvvalsts tika izveidota par Īrijas Republiku.
 1957. gads — Bundesvērā tika iesaukti pirmie jauniesaucamie.
 1959. gads — pieņemts pašreizējais Mauritānijas karogs un ģerbonis.
 1967. gads — atvērts ASV Transporta departaments.
 1976. gads — Stīvs Džobss un Stīvs Vozņaks dibināja Apple Computer.
 1981. gads — PSRS ieviests vasaras laiks.
 2001. gads:
 īpašajiem policijas spēkiem padevās bijušais Dienvidslāvijas Federatīvās Republikas prezidents Slobodans Miloševičs, kuru apsūdzēja kara noziegumos.
 Nīderlandē tika legalizētas viendzimuma laulības, tai kļūstot par pirmo valsti, kur tās ir atļautas.
 2002. gads — Nīderlandē tika legalizēta eitanāzija, tai kļūstot par pirmo valsti, kur tā ir likumīgi atļauta.
 2004. gads — Google paziņoja par Gmail, pirmo bezmaksas e-pasta servisu, kas nodrošina pastkastītes apjomu lielāku par vienu gigabaitu.
 2009. gads — Albānija un Horvātija pievienojās NATO.
 2021. gads:
 Latvijā bezmaksas zemes apraidē sāka raidīt jauns televīzijas kanāls — TV4;
 par Slovākijas premjerministru kļuva Eduards Hegers, nomainot Igoru Matoviču.

Dzimuši 
 1578. gads — Viljams Hārvijs (William Harvey), angļu ārsts (miris 1657. gadā)
 1809. gads (j.s., pēc v.s. ) — Nikolajs Gogolis (Николай Гоголь), ukraiņu izcelsmes krievu rakstnieks (miris 1852. gadā)
 1815. gads — Oto fon Bismarks (Otto von Bismarck), Vācijas kanclers (miris 1898. gadā)
 1865. gads — Rihards Zigmondi (Richard Zsigmondy), vācu ķīmiķis (miris 1929. gadā)
 1873. gads — Sergejs Rahmaņinovs (Сергей Рахманинов), krievu mūziķis (miris 1943. gadā) 
 1881. gads:
 Oktaviāns Goga (Octavian Goga), rumāņu politiķis (miris 1938. gadā)
 Anrī Lorāns (Henri Laurent), franču paukotājs (miris 1954. gadā)
 1895. gads — Oto-Heinrihs Drehslers (Otto-Heinrich Drechsler), Vācijas amatpersona (miris 1945. gadā)
 1899. gads — Gustavs Celmiņš, latviešu karavīrs un politiķis (miris 1968. gadā)
 1904. gads (j.s., pēc v.s. ) — Nikolajs Berzarins (Николай Берзарин), PSRS ģenerālpulkvedis (miris 1945. gadā)
 1906. gads — Artūrs Filipsons, latviešu aktieris (miris 1950. gadā)
 1920. gads — Toširo Mifune (三船敏郎), japāņu kinoaktieris (miris 1997. gadā)
 1929. gads — Milans Kundera (Milan Kundera), čehu rakstnieks
 1930. gads — Dina Kuple, latviešu aktrise (mirusi 2010. gadā)
 1932. gads — Debija Renoldsa (Debbie Reynolds), ASV aktrise (mirusi 2016. gadā)
 1938. gads — Uldis-Ivars Grava, Latvijas politiķis (miris 2018. gadā)
 1944. gads — Romualds Ancāns, latviešu aktieris (miris 2011. gadā)
 1968. gads:
 Aleksanders Stubs (Alexander Stubb), Somijas politiķis
 Jānis Šmits, Latvijas politiķis un luterāņu mācītājs (miris 2019. gadā)
 1971. gads — Šindži Nakano (中野 信治), Japānas autosportists
 1973. gads — Sergejs Volkovs (Сергей Волков), Krievijas kosmonauts
 1974. gads — Paolo Betīni (Paolo Bettini), itāliešu riteņbraucējs
 1982. gads — Andrēass Tūrkildsens (Andreas Thorkildsen), norvēģu šķēpmetējs
 1988. gads — Robins Lopess (Robin Lopez), ASV basketbolists
 1990. gads — Juris Hlibovs, Latvijas futbolists

Miruši 
 1204. gads — Akvitānijas Eleonora (Alienora), Francijas, vēlāk Anglijas karaliene (dzimusi 1122. gadā)
 1412. gads — Albrehts Mēklenburgs (Albrekt av Mecklenburg, 1338-1412) - Zviedrijas karalis (dzimis ap 1338. gadu)
 1548. gads — Sigismunds I Vecais (Zygmunt I Stary), Polijas karalis, Lietuvas lielkņazs (dzimis 1467. gadā)
 1915. gads — Andrē Siks (André Six), franču peldētājs, olimpiskās sudraba medaļas ieguvējs (dzimis 1879. gadā)
 1922. gads — Kārlis I (Karl I.), pēdējais Austrijas imperators (dzimis 1887. gadā) 
 1924. gads:
 Loids Hildebrands (Lloyd Hildebrand), britu treka riteņbraucējs, olimpiskās sudraba medaļas ieguvējs (dzimis 1870. gadā)
 Stens Roulijs (Stan Rowley), austrāliešu vieglatlēts, sprinteris, vairāku olimpisko medaļu ieguvējs (dzimis 1876. gadā)
 1925. gads — Larss Jergens Madsens (Lars Jørgen Madsen), dāņu sporta šāvējs, vairāku olimpisko medaļu ieguvējs (dzimis 1871. gadā)
 1941. gads — Artūrs Birkets (Charles B. K. Beachcroft), britu kriketa spēlētājs, olimpiskās zelta medaļas ieguvējs (dzimis 1875. gadā) 
 1950. gads — Žans Peronē (Joanni Perronet), franču paukotāks un olimpiskās sudraba medaļas ieguvējs (dzimis 1877. gadā)
 1968. gads — Ļevs Landaus (Лев Давидович Ландау), padomju fiziķis (dzimis 1908. gadā)
 1976. gads — Makss Ernsts (Max Ernst), vācu mākslinieks (dzimis 1891. gadā)
 1985. gads — Pēteris Dardzāns, latviešu virsnieks (dzimis 1889. gadā)
 2002. gads — Simo Heihe (Simo Häyhä), somu karavīrs (dzimis 1905. gadā)

Svētku un piemiņas dienas 
 Joku diena

Atsauces 

01